Správa zo zahraničnej pracovnej cesty
1.  Účastník ZPC:
RNDr. Martin Benko, PhD., Slovenský hydrometeorologický ústav, Jeséniova 17, Bratislava, generálny riaditeľ

2.  Zahraničná pracovná cesta:
štát, mesto: Francúzsko, Paríž
vykonaná v dňoch: 20.-21.2.2014
názov prijímajúcej organizácie: Európska vesmírna agentúra
účel cesty: 155. zasadanie Programovej Rady pre pozorovania Zeme, ESA

3.  Rámcový program pobytu:
V dňoch 20. až 21.2.2014 sa v hlavnom sídle Európskej vesmírnej agentúry (ESA) konalo 155. zasadanie Programovej Rady pre pozorovania Zeme, ktorého sa SR zúčastňuje ako pozorovateľ, vzhľadom na prístupový proces do ESA. Pre pozorovateľov boli oficiálne dostupné dva body programu: GMES/Copernicus Space Component Programme a EO-relevant elements of the EU H2020 programme.

4.  Stručný priebeh rokovaní, resp.  študijného pobytu:

GMES/Copernicus – Overall Status
•	v úvode tohto bloku programu bola podaná ústna informácia o stave programu Copernicus, najmä jeho vesmírnej zložky. Predstavený bol stav prípravy jednotlivých satelitov Sentinel, pričom Sentinel 1A by mal byť vypustený v čase okolo 1.4.2014. Niektoré delegácie namietali zdržania v dodávkach komponentov pre jednotlivé Sentinely, a s tým súvisiaci časový sklz celého programu. Tiež bol predstavený stav pozemnej zložky systému. Jednotlivé členské štáty boli opätovne vyzvané, aby kontaktovali miestne autority za účelom podpory úsilia ESA v rokovaniach s Medzinárodnou telekomunikačnou úniou, týkajúcich sa blokovania frekvenčného pásma 5350-5470 MHz pre účely dátových prenosov spojených s vesmírnymi misiami.
Status of EU-ESA Copernicus Agreement
•	Aktualizácia vývoja od októbra 2013
•	Negociačný proces medzi ESA a EK bol výrazne ovplyvnený schvaľovacím procesom Nariadenia EK o programe Copernicus. Vzhľadom na to, že obsah Nariadenia výrazne ovplyvňuje finančné, programové a právne aspekty budúcej dohody, bolo potrebné najprv počkať na oficiálne finálne znenie Nariadenia. Koncom roka 2013 došlo k zhode medzi Európskym parlamentom, Radou EU a Európskou komisiou na znení nariadenia, pričom sa predpokladá, že bude schválené v marci 2014. Následne, po publikovaní (jún 2014) vstúpi nariadenie do platnosti. 
•	Vzhľadom k predmetnej dohode došlo k politickej zhode medzi EP a Radou, ktorá obsahuje nasledovné hlavné body:
o	 rozpočet, predpokladaný pre vesmírny komponent je v súlade s dlhodobým plánom ESA, v objeme 2996 M€
o	 obstarávateľmi bude ESA a EUMETSAT všade, kde to bude vhodné
o	 úloha ESA je definovaná v samostatnom bode
•	Predpokladá sa, že dosiahnutá zhoda zabezpečí funkčné riešenie pre efektívny manažment a implementáciu programu Copernicus, ako aj samotnú roľu ESA v tomto procese.
•	Pokračovali aj práce na príprave technickej prílohy k dohode, ESA a EK spolupracujú na návrhu, ktorý by mal byť predložený koncom mesiaca. Technická príloha však obsahuje aj „netechnické“ body, ktoré je ešte potrebné negociovať. Ide najmä o „key performance indicators“, pravidlá pre podávanie správ, spravovanie aktív a ich vlastníctvo, otázky obstarávania.
•	Prvý draft textu dohody a finálna technická príloha by mali byť predložené v polovici marca s tým, že po negociáciách ESA – EK bude finálne znenie predložené na PB-EO (programovú radu pre pozorovania Zeme) na zasadaní v máji 2014. Následne, po schválení príslušnými orgánmi bude v júni 2014 predložená Rade ESA na schválenie. Súčasne bude prebiehať schvaľovací proces v EK, dohoda by mala byť pripravená na podpis v časovom rámci jún – september 2014. 

Tabuľka 1: podrobný harmonogram krokov prípravy EU-ESA dohody
Plan of action 2014 
EU-ESA Copernicus Agreement (“Agreement”) preparation 

Date (2014)	Action / Milestone 	
16 Jan 	Plan of action up to Agreement signature established 	
23 Jan 	ITRE vote on Copernicus Regulation 	
31 Jan 
7 Feb 
7 Feb 
7 Feb 
7 Feb 
7 Feb 
7 Feb 	TF Reporting Guidelines – input ready 
TF KPI – input ready 
TF Finance – input ready 
TF Procurement – input ready 
TF Ownership – principles agreed 
TF Audit – input ready 
TF Financial Liability & Risks – input ready 	
14 Feb 	Draft Technical Annex + first elements of body text 	
19 Feb 	COM-ESA negotiation meeting 	
20-21 Feb 	PB-EO: Status of Agreement, for consultation 	
12 Mar 	Body text: first draft 	
Mar (TBC) 	Copernicus Regulation adopted by EP plenary 	
21 (TBC) Mar 	COM-ESA negotiation meeting 	
28 Mar (TBC) 	Launch of Sentinel-1A 	
Mar-Jun 	Draft Agreement – EU approval process 	
Mar/Apr 	Copernicus Regulation adopted by Council 	
Mar/Apr 	Copernicus (Shadow) Programme Committee 	
9 Apr 	Draft agreement ready (body text plus annexes) 	
15 (TBC) Apr 	COM-ESA negotiation meeting 	
13-14 May 	IPC: Draft Agreement 	
14-15 May 	PB-EO: Draft Agreement 	
20-21 May 	IRC: Draft Agreement 	
27-28 May 	AFC: Draft Agreement 	
19 (TBC) May 	COM-ESA negotiation meeting 	
17-18 Jun 	Draft Agreement presented to ESA Council for approval 	
Jul /Sep 	Agreement signature 	

DG’s proposal to Start phase 2 of GSC-3
•	V súlade s deklaráciou o vesmírnej zložke GMES (GMES Space Component – GSC) má byť tri mesiace pred koncom prvej fázy GSC-3 navrhnutý začiatok druhej fázy (GSC je plánovaný v dvoch fázach: fáza 1 (2013- 2014) a fáza 2 (2014-2020), ktoré sa čiastočne prekrývajú). Návrh začiatku druhej fázy bol zrealizovaný aj s ohľadom na ostatné relevantné prvky (rozpočet pre Copernicus je zahrnutý do MFF, schvaľovací proces Sentinelu 6 – pripravovaný EUMETSATom pod označením Jason-CS). Počas nasledujúcich troch mesiacov, čiže do 24.5.2014, má každý štát ktorý sa zúčastnil fázy 1, právo uviesť, či hodlá zmeniť výšku príspevku pre fázu 2, alebo či sa fázy 2 nezúčastní. V opačnom prípade sa bude výška príspevku pre fázu 2 odvíjať od príspevku vo fáze 1. Štáty, ktoré sa nezúčastnili fázy 1 sa fázy 2 môžu zúčastniť. Aktuálne sa tretieho segmentu GSC zúčastňujú: AT, FR, DE, IT, NL, NO, PL, RO, CH, UK, CND. 

Tabuľka 2: Prehľad štátov a príspevkov pre GSC-3:

•	Fáza 2 GSC-3 je zameraná na dokončenie vývoja Sentinel-5 a Jason-CS (Sentinel-6) až po ich testy na obežnej dráhe, rieši prístup k údajom zo Sentinelov 1, 2 a 3 a ich distribúciu, vrátane prístupu k údajom pre národné použitie. Zabezpečuje tiež koordináciu programu a výskumných aktivít do r. 2020.
•	V diskusii okrem iného delegát Belgicka namietal, že v tak krátkom čase (3 mesiace) nie je možné, aby pristúpili k programu, aj keby chceli, vzhľadom na zložitý proces schvaľovania na národnej úrovni.

EO-relevant elements of the EU H2020 programme
Predstaviteľ EK Reinhard Schulte-Braucks poskytol stručný prehľad o charakteristike programu Horizon2020 a jeho aktuálnom stave, pričom uviedol, že aj keď má Copernicus od r. 2014 vlastný rozpočet, nezávislý od H2020 (posun z výskumu do prevádzky), nie je H2020 uzavretý voči témam pozorovania Zeme. Poukázal na zlepšenia voči 7FP, nárast rozpočtu, dôraz na spoločenské výzvy, atď. Viacero výziev, ktoré už boli zverejnené sa priamo alebo nepriamo týka aj pozorovaní Zeme (klimatická zmena a pod.)

5.  Osobitne vyhodnotený očakávaný prínos ZPC:
Vzhľadom na prístupový proces do ESA je SR prizývané na zasadania Programovej Rady pre pozorovania Zeme, ktorého vybraných bodov sa zúčastňuje ako pozorovateľ. Máme tak k dispozícii podrobnejšie informácie o dianí v oblasti pozorovaní Zeme, ktoré patrí ku kľúčovým oblastiam, prepojeným s programom Copernicus, pozorovacími programami EUMETSAT, či výzvami Horizon 2020. Účasť na zasadaniach zabezpečuje prístup k informáciám, reprezentáciu SR, nadväzovanie kontaktov, ako aj výmenu skúseností a „best practices“. 

6.   Prehľad prinesenej dokumentácie a miesto jej uloženia
Materiály preberané na zasadnutí boli dodané na Sekciu vedy a techniky MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete

Správu vypracoval: Martin Benko
Dátum: 3.3.2014
Správu schválil:  Ing. Diana Demková, riaditeľka OŠEPVaT